Բնական է, որ չնայած իր իսկ ստեղծած ֆորմալ կառույցների առկայությանը՝ նախկին քաղաքական ղեկավարությունը, որի կազմում կոռուպցիոն սխեմաների մեջ ներգրավված բազմաթիվ անձինք կային, չուներ քաղաքական կամք կոռուպցիայի դեմ պայքար նախաձեռնելու համար։ Սակայն նոր կառավարությունը, որը դեռևս չունի ֆորմալ կառույցներ, արդեն նախաձեռնել է հակակոռուպցիոն գործողություններ։ Հասարակության շրջանում առանձնահատուկ ոգևորություն է առաջացնում հատկապես բանակաշինության ոլորտում կոռուպցիայի դեմ պայքարը, որի լավագույն օրինակը ՀՀԿ խմբակցության պատգամավոր, գեներալ Մանվել Գրիգորյանի ձերբակալությունն էր։